عايز أقول 3 حاجات1-أنا بجيب درجات وحشة في الفيزياء، ده دليل إني غبي؟ باعتبار إن دي مادة التفكير الوحيدة في علمي علوم.2-لما حد بيقول إن عنده عيب في حاجة وعايز يغيره ،حضرتك بتقوله لازم تقبل العيب ده..مش كدا فيه تعارض؟ 3- أنا بحب الأسك بتاع حضرتك جدا بجد وبحس دماغك عالية أوي ماشاء الله😃، ربنا يوفقك
• أنا كنت بجيب درجات وحشة في الفيزيا، وكنت بحل أسألتها بمنطق: "اتعب مش لازم تجاوبها، وربنا هيعوض تعبك خير." وفاكر لحد دلوقت موقف قلت فيه كدة لواحد صاحبي، وفي الآخر نقصت فيها خمس درجات بس كنت مقفل باقي المواد. ومحدش قال إن الفيزياء مادة التفكير الوحيدة لكن هي بتقيس مجال معين من الذكاء والأحياء والكيمياء بتقيس كل واحدة مجالات تانية. • أنا بقول يقبل مش يوافق، يقبل وجوده عشان يعرف يتعامل معاه، يقبل موقفه وموقعه من النمو والحياة، وصدقني دي أهم وأصعب مرحلة في التعافي. • آمين :)